open-index/open-wikipedia-markdown huggingface dataset:
Միխայիլ Մեստեցկի

**Միխայիլ Մեստեցկի** (), ռուս ռեժիսոր, սցենարիստ, մոնտաժոր և կոմպոզիտոր։

## Կենսագրություն
Ծնվել է 1980 թվականի հոկտեմբերի 9-ին Կալինինում (այժմ՝ Տվեր)։

2003 թվականին ավարտել է Ռուսաստանի պետական հումանիտար համալսարանի բանասիրության ֆակուլտետը։ 2006 թվականին ավարտել է սցենարիստների և ռեժիսորների բարձրագույն դասընթացները։

Ավելի քան 10 կարճամետրաժ ֆիլմերի հեղինակ է։ Ֆիլմերն արժանացել են բազմաթիվ մրցանակների, այդ թվում Շանհայի կինոփառատոնի, Գրան պրիի «Կինոտավր. Կարճ մետր» մրցանակին և այլն։

2012 թվականին նա հիմնադրել է «Շկլովսկի» երաժշտական խումբը։ Խումբն ունենում է համերգներ, ձայնագրություններ, նկարահանում է տեսահոլովակներ։

2016 թվականին պարգևատրվել է Վալերի Չերնիխի անվան «Բառ» սցենարային մրցանակով՝ լիամետրաժ ֆիլմում՝ («Հնաշորի միություն») լավագույն սցենարային դեբյուտի համար։

Նրա որդին ռուսական գիտական, տեխնիկական գիտությունների դոկտոր, պրոֆեսոր է, Ռուսաստանի բնական գիտությունների ակադեմիայի ակադեմիկոս, բազմաթիվ աշխատանքների հեղինակ է Լեոնիդ Մեստեցկու երկրաչափական պատկերների մեդիալ պատկերացման թեմայով։

## Ֆիլմագրություն
### Ռեժիսոր
* 2015 — «Հնաշորի միությունը»
* 2011 — «Ոտքեր-ատավիզմ»
* 2011 — «Պատահական դրվագի աննշան մանրամասները»
* 2007 — «Չկա լույս և չի լինի»

### Սցենարիստ
* 2016 — «Լավ տղա»
* 2015 — «Հնաշորի միությունը»
* 2015 — «ՍուպերԲոբրովները»
* 2012 — «Լեգենդ № 17»
* 2011 — «Ոտքեր-ատավիզմ»
* 2011 — «Պատահական դրվագի աննշան մանրամասները»
* 2011 — «Բելկան և Ստրելկան։ Աշխույժ ընտանիք» (մուլտսերիալ)
* 2007 — «Չկա լույս և չի լինի»

### Կոմպոզիտոր
* 2011 — «Ոտքեր-ատավիզմ»

### Մոնտաժոր
* 2011 — «Պատահական դրվագի աննշան մանրամասները»

## Ծանոթագրություններ

## Արտաքին հղումներ
* Միխայիլ Մեստեցկին Մոսկվայի նոր կինոյի դպրոցի կայքում 
* 
* 
* 

Կատեգորիա:Կինոռեժիսորներ այբբենական կարգով
Կատեգորիա:Ռուս կինոռեժիսորներ
Կատեգորիա:Ռուս կոմպոզիտորներ
Կատեգորիա:Ռուս սցենարիստներ
Կատեգորիա:Սցենարիստների և ռեժիսորների բարձրագույն դասընթացների շրջանավարտներ
Կաժու (ֆուտբոլիստ)

**Վանդերսոն դի Ժեզուս Մարտինս** (), ավելի հայտնի է որպես **Կաժու** (, ), բրազիլացի ֆուտբոլիստ, Սանթոս ակումբի ձախ պաշտպան։

## Ակումբային կարիերա
Կաժուն «Սանթոս» ակումբի սան է։ 2014 թվականին Էմերսոն Պալմիերիի և Էուգենիո Մենիի հեռացվելուց հետո, նա տեղ է զբաղեցրել թիմի հիմնական կազմում։ Սեպտեմբերի 21-ին «Ֆիգեյրենսե» ակումբի դեմ խաղի ժամանակ, Կաժուն կատարել է իր նորամուտը Բրազիլիայի առաջնության բարձրագույն խմբում։ 2015 թվականին նա թիմին օգնել է հասնել մինչև Բրազիլիայի գավաթի եզրափակիչ փուլ և հաղթել Պոուլիստայի լիգան։ Նույն թվականի մարտին Կաժուն որոշել էր տեղափոխվել կամ իտալական «Ուդինեզե», կամ էլ իսպանական «Բարսելոնա» ակումբ, սակայն չի լքում իր հարազատ ակումբը և «Սանթոս» ակումբի հետ երկարաձգում պայմանագիրը, մինչև 2019 թվականը։

## Միջազգային կարիրեա
2015 թվականին Կաժուն Բրազիլիայի երիտասարդական հավաքականի կազմում մասնակցել է Ուրուգվայում կայացած Հարավային Ամերիհայի երիտասարդական առաջնությանը։ Մրցաշարում նա մասնակցել է Չիլիի, Պերուի, Վենեսուելայի, Կոլումբիայի, Պարագվայի, Արգենտինայի և երկու անգամ էլ Ուրուգվայի երիտասարդական հավաքականների դեմ խաղերին։

Նույն թվականի ամռանը Կաժուն թիմին օգնել է հասնել մինչև Նոր Զելանդիայում կայացած Աշխարհի երիտասարդական առաջնության եզրափակիչ փուլին։ Մրցաշարում նա մասնակցել է Պորտուգալիայի, Սենեգալի և Հյուսիսային Կորեայի երիտասարդական հավաքականների դեմ խաղերին։

## Ձեռքբերումներ
**Ակումբային**

 **«[[Սանթոս ՖԱ|Սանթոս]]»**
*  Պոուլիստա լիգա — 2015

## Ծանոթագրություններ

## Արտաքին հղումներ
* 
* Santos FC profile

Կատեգորիա:Բրազիլացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Սանտոսի ֆուտբոլիստներ
Կատեգորիա:Բրագայի ֆուտբոլիստներ
Կատեգորիա:Գոյասի ֆուտբոլիստներ
Փարախ (Շապին Գարահիսարի գավառ, կենտրոնից արևելք)

**Փարախ**, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Շապին Գարահիսար քաղաքից 26 կմ արևելք, մյուս Փարախ գյուղից 3 կմ հյուսիս-արևելք, Ալուջորի դաշտի հյուսիսային մասում, Ալուջորի  գետի փախակողմյան վտակներից մեկի ստորին հոսանքի տարածքում։

Բնակչության մասին տվյալներ չեն պահպանվել։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Թեթրի Գիորգիի եկեղեցի

**Թեթրի Գիորգիի եկեղեցի** (թարգմանաբար՝ «Սպիտակ Գիորգիի եկեղեցի», ), ուղղափառ եկեղեցի, որը գտնվում է Վրաստանի Կախեթի երկրամասի Ախմետայի շրջանի Ածղուր փոքրիկ գյուղում՝ բարձրաբերձ բլրի վրա։ Վանական համալիրն ներառում է բուն եկեղեցին, զանգակատունը, կառույցը շրջապատող պարիսպը, ինչպես նաև հարակից շինություններ։ Կառուցված է վրացական ճարտարապետական ոճով։

Թեթրի Գիորգիի եկեղեցին կառուցվել է 10-13-րդ դարերում, իսկ զանգակատունը՝ 16-րդ դարում։ 19-20-րդ դարերում վանական համալիրը կառուցապատվել է, իսկ շրջակայում կառուցվել են կրոնական բովանդակությամբ օժանդակ շինություններ։

## Ճարտարապետություն
Եկեղեցին կառուցված է ուշմիջնադարյան վրացական ճարտարապետական ոճով։ Խաչագմբեթ է՝ գմբեթի վրա վեր է խոյանում վրաց ուղղափառ եկեղեցու դավանանքի խորհրդանիշ հանդիսացող Սուրբ Գևորգի խաչը։ Շինությունը կառուցված է երեք շինարարական շերտերից՝ գմբեթի արևելյան մասը, 16-րդ դարում կառուցված գմբեթը և աղյուսային հատվածը։

Եկեղեցում ամեն տարի օգոստոսի 14-ին (արդեն օգոստոսի 28-ին) նշվում է Թեթրի Գիորգիի տոնակատարությունը։ Տոնակատարության ժամանակ վրաց ուղղափառ եկեղեցու հավատացյալները Թեթրի Գիորգիի համար կատարում են զոհաբերություն՝ թռչունների (հիմնականում՝ աքաղաղի) տեսքով։

Եկեղեցին գործուն է և ենթարկվում է վրաց ուղղափառ եկեղեցու Ալավերդու թեմին։

## Տես նաև

* Ծալենջիխայի վանք

## Աղբյուրներ

* საქართველოს ისტორიისა და კულტურის ძეგლთა აღწერილობა, ტ. 2. თბ., 2004.

Կատեգորիա:Վրաց ուղղափառ եկեղեցու վանքեր և եկեղեցիներ
Հայսմավուրք (4675)

**Հայսմավուրք** (4675), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4675 թվի տակ։ Ձեռագիրը գրվել է 1589 թվականին Մկրտիչ քահանա գրիչի կողմից։ Ստացողը եղել է Խոջա Մէլիքն։ Գրված է թղթի վրա, որը ունի 42x30 չափս։ Ձեռագիրը կազմված է  644 թերթից։ Գրված է երկսյուն, բոլորգրով։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 7բ, 115ա, 388բ, 58աբ, 641ա և այլուր, հետագայի՝ 644ա, 644բ (17-րդ դար)։

## Ծանոթագրություններ

Կատեգորիա:Մատենադարանի ձեռագրեր
Լագուատ

**Լագուատ** (, *Эль-Агват*)՝ քաղաք կենտրոնական Ալժիրի հյուսիսում, Լագուատ վիլաեթի վարչական կենտրոնը։

## Աշխարհագրական դիրքը
Քաղաքը գտնվում է վիլաեթի հյուսիս֊արևելյան մասում, Սահարա անապատի հյուսիսային սահմանի վրա, նույնանուն օազիսի տարածքում։ Գտնվում է ծովի մակարդակից 750 մետր բացարձակ բարձրության վրա։

Լագուատը գտնվում է մայրաքաղաք Ալժիրից մոտ 325 կմ հարավ։

## Ժողովրդագրություն
2008 թվականի  մարդահամարի տվյալներով, բնակչությունը կազմում էր 144747 մարդ։ Քաղաքի բնակչության դինամիկան տարիներով.

## Տրանսպորտ
Քաղաքի հարավ ֊ արևելյան կողմում է գտնվում Ալժիրի ռազմաօդային ուժերի ավիաբազան, քաղաքացիական ամենամոտ օդանավակայանը գտնվում է Հասի Ռմել քաղաքում։

## Տնտեսություն
Լագուատի տնտեսության հիմքը գյուղատնտեսությունն է։ Աճեցնում են մրգեր, բանջարեղեն և ձավարեղեն։ Զարգացած է գորգագործությունը։

## Ծանոթագրություններ

Կատեգորիա:2012 թվականին հիմնադրված բնակավայրեր
Ճառընտիր (4676)

**Ճառընտիր** (4676), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4676 թվի տակ։ Ձեռագիրը գրվել է 14-րդ դարում Յովհաննես կր.և Ստեփաննոս սարկավագ գրիչների կողմից։ Ստացողը եղել է Յովհաննեսը և Յակոբ կր-քն։ Գրված է թղթի վրա, որը ունի 48x30 չափս։ Ձեռագիրը կազմված է 779 թերթից։ Գրված է երկսյուն, բոլորգրով։ Ունի լուսանցազարդ  մանրանկարներ։ Կազմը՝ լուսանցազարդ ստվարաթուղթ։ Հիշատակարաններ գրչի՝ 72ա, 81բ, 145ա, 235ա, 246բ 279ա, 369ա, 485բ, 661ա, 724, 778ա, հետագայի՝ 537բ (1543թ.), 344բ (1674թ.), 72ա, 378բ և այլուր (17-րդ դար), 297բ (1790թ.), 602ա (1792թ.):
## Բովանդակություն
* Ճառք, Խրատք (Անթիպատրոս Բոսարացի, Բարսեղ Կեսարացի, Ոսկեբերան, Յակ. Սրճեցի, Եպիփան, Սարգիս Շնորհալի, Յովհ. Մանղակունի, Զաքարիա կաթողիկոս, Եւսեիոս Աղէքսանդրացի, Կիւթեղ Երուսաղեմացի, Գր. Աստուածայան),
* Ներբողեանք (Աթանաս, Պետ. Աիւնեցի, Թէոդորոս Միայնակեաց, Եփրեմ, Պրոկղ, Եպիփան),
* Թուղթք (Էէոդորոսն Անկիւրացի, Գր. Արծրունեաց եպիսկոպոս, Պիղատոս, Ներսես Շնորհալի),
* Հարցմունք և պատասխանիք,
* Յովհ. Երուսաղեմացւոյ Պտմութիւն վարուց Ոսկեբերանի,
* Պօղ. Ռարոնացւոյ Ընդդէմ ժողովոյն Քաղկեդոնի,
* Աթանասի ի յիշատակ Սուրբ Անտօնի,
* Վարդ. Այդեկցւոյ Վասն անքուն որդացն,
* Պատմութիւն Յովսեփայ Գեղեցկի,
* Յակ. Օրծուպեցւոյ Յաղագս Անտիոքու,
* Յակ. Տեառնեղրօր Պտմութիւն ծննդեան Քրիստոսի,
* Տեսիլ Գր. Լուսաւորչի,
* Ի Մեկնութեանց Մատթէոսի, Ղուկասու, Կորնթացւոց թղթոյն Ոսկեբերանի,
* Ի Մատթէոսի Մեկնութէնէն Եփրեմայ,
* Ի գրոցն Բարուքայ,
* ՅԵկեղեցական պատմութենէ Եւսեբիոսի,
* Մելիքիէի Պատմութիւն Յակ. Մծբնացւոյ,
* Գիւտ խաչին,
* Պատմութիւն խաչին,
* Երևումն խաչին ի Վարագ,
* Վարք և վկայարանութիւնք,

## Ծանոթագրություններ

Կատեգորիա:Մատենադարանի ձեռագրեր
Բենտ-Անատ

**Բենտ-Անատ** (կամ **Բենտանատ**), եգիպտական փարավոն Ռամզես II-ի և Գլխավոր թագավորական տիկնոջ՝ Իսիտնոֆրետի ավագ դուստրը, հետագայում ինքն է դարձել հոր «Գլխավոր տիկինը»։ Նեֆերտարիի հետ միասին համարվում է Ռամզես II-ի ամենաճանաչված կինը։

## Անուն
Բենտ-Անատ անունը ունի սիրիական ծագում  և նշանակում է «Անատի դուստր», որը արևմտասեմական դիցարանի մարմնական սիրո և պատերազմի աստվածուհին է եղել։ Եգիպտոսում պաշտում էին այս աստվածուհուն, որտեղ այդ պաշտամունքը, հավանաբար, իրենց հետ բերել էին հիքսոսները։ Ռամզես II փարավոնը Կադեշի ճակատամարտում կռվելով խեթերի հետ, իրեն կոչել է «Անատի սիրելի»։

## Ծագում
Հավանաբար նա ծնվել է, երբ հայրը Սեթի I-ի իշխանակիցն էր։ Նրա հարազատ եղբայրներն են՝ Ռամզեսը, Խաեմուասը և Մերնեպտահը։

Բենտ-Անատը գլխավոր տիկին է դարձել հոր գահակալման 25-րդ տարում՝ մոր՝ Իսիտնոֆրետի մահից հետո։ Գոյություն ունի կարծիք, ըստ որի Բենտ-Անատը փարավոնից ունեցել է դուստր՝ Բենտ-Անատ Կրտսերը, որը պատկերված է QV71 դամբարանի պատին։ 
մինի|ձախից|Ռամզես II-ի դուստրը Բենտ-Անատը
մինի|աջից|Բենտ-Անատը Լուքսորում
Լուքսորում Մերնեպտահի արձանի վրա գրված է «Կայսրի գլխավոր տիկին Բենտ-Անատ», հնարավոր է, որ Ռամզես II-ի թոռնուհին է, քանի որ քիչ հավանական է, որ ավագ Բենտ-Անատը լիներ Մերնեպտահի կինը, երբ նրանք երկուսն էլ վաթսունն անց էին։

### Տիտղոսներ
* Փարավոնի դուստր
* Փարավոնի քույր
* Գլխավոր թագավորական տիկին

## Մահ
Բենտ-Անատը մահացել է իր եղբոր՝ Մերնեպտահի կառավարման օրոք և թաղված է եղել Կայսրուհիների Հովտի QV71 դամբարում։

## Գրականություն
* Thomas Schneider: Lexikon der Pharaonen. S. 228
* Peter A. Clayton: Die Pharaonen. S. 147
* T.G.H. James: Ramses II. Der große Pharao. S. 239/240
* Aidan Dodson & Dyan Hilton, The Complete Royal Families of Ancient Egypt, Thames & Hudson (2004) ISBN 0-500-05128-3, p.&nbsp;170

## Ծանոթագրություններ
Սանգայ ազգային պարկ

**Սանգայ ազգային պարկ** (), ազգային պարկ, որը տեղակայված է Մորոնա Սանտյագոյում, Էկվադորի Չիմբորասո և Տունգուրաուա պրովինցիաներում։ Պարկն ունի երկու գործող հրաբուխ (Տունգուրաուա և Սանգայ), մեկ հանգած Ալտար հրաբուխ ու էկոհամակարգեր՝ սկսած արևադարձային խոնավ անտառներից մինչև սառցադաշտեր։

Պարկը 1983 թվականից ի վեր ընդգրկված է ՅՈՒՆԵՍԿՕ-ի Համաշխարհային ժառանգության ցանկում։ 1992 թվականին այն ավելացվել է ՅՈՒՆԵՍԿՕ-ի Համաշխարհային ժառանգության վտանգված օբյեկտների ցանկում որսագողության, որպես արոտավայր լայնորեն օգտագործելու, չնախագծված ճանապարհի կառուցման և պարկի տարածքների յուրացման պատճառով։ Այն ՅՈՒՆԵՍԿՕ-ի վտանգված վայրերի ցանկից հեռացվեց 2005 թվականին։

## Կենդանական աշխարհ
Ազգային պարկը կարևոր ապաստարան է Անդերի հազվագյուտ տեսակների համար, ինչպիսիք են լեռնային գետակինճերը և ակնոցավոր արջերը։ Հատկապես լեռնային գետակինճերի համար պարկը ամենակարևոր պատվարներից մեկն է։ Անտառներում բնակվում են ակնոցավոր արջերը, հսկա ջրասամույրները, յագուարները, օցելոտները, երկարապոչ կատուները, Հարավամերիկյան գետակինճերը, սպիտակ եղջերուները, փոքր կարմիր եղջերուներն ու պուդուները։ Պարկում բնակվում են շուրջ 300-400 տեսակի թռչուններ։

Ինչպես նաև պարկում գրանցվել են կուգուարը և Leopardus pajerosը։

2016 թվականին նոր *Pristimantis* տեսակները հայտնաբերվել են ազգային պարկի մշուշոտ անտառում։

## Պատկերասրահ

19991102 Tung large.jpg|Տունգուրաուայի ժայթքումը 1999 թվականին
Sangay peak.jpg|Սանգայի տեսարան օդից
Sangay2.jpg|Սանգայ


## Ծանոթագրություններ

## Արտաքին հղումներ
* Sangay National Park on UNESCO World Heritage Centre
* Jean-Claude Petit Butterflies of Sangay National Park
* Spectacled Bear Research and Conservation Project in Sangay National Park by Fundación Cordillera Tropical 

Կատեգորիա:1979 հիմնադրումներ Էկվադորում
Կատեգորիա:1979 հիմնադրված բնության հատուկ պահպանվող տարածքներ
Կատեգորիա:Էկվադորի ազգային պարկեր
Կատեգորիա:Կատեգորիա ԲՊՀՄ II
Կատեգորիա:Համաշխարհային ժառանգություն Էկվադորում
Ալբերտո Չերրի

**Ալբերտո Չերրի** (, ), իտալացի ֆուտբոլիստ, «Յուվենտուս» ակումբի և Իտալիայի երիտասարդական հավաքականի հարձակվող։

## Ակումբային կարիերա
Ալբերտոն 10 տարեկան հասակում ընդգրկվել է «Պարմա» ակումբի համակարգում։ Նա խաղացել է ակումբի մանկական ու պատանեկան տարբեր թիմերում։ Ալբերտոն իր նորամուտը «Պարմա» ակումբի կազմում կատարել է 2013 թվականի մարտի 30-ին՝ «Պեսկարա» ակումբի դեմ խաղում։ Նա դարձել է «Պարմա» ակումբի ամենաերիտասարդ ֆուտբոլիստը, որը խաղադաշտ է դուրս եկել Սերիա Ա-ում։ Նորամուտի պահին նա եղել է 16 տարեկան և 348 օրական։

## Կարիերան հավաքականում
Ալբերտոն իր նորամուտը Իտալիայի մինչև 16 տարեկանների հավաքականի կազմում կատարել է 2011 թվականին և նրա կազմում անցկացրել ութ հանդիպում՝ առաջնությունում խփելով 4 գոլ։ 2012 թվականին նա կատարել է իր նորամուտն Իտալիայի մինչև 17 տարեկանների հավաքականի կազմում և թիմի հետ նվաճել արծաթե մեդալ Եվրոպայի մինչև 17 տարեկանների պատանեկան առաջնությունում։ Ալբերտոն այդ մրցաշարում անցկացրել է 4 խաղ։ Եզրափակչի հետխաղյա 11 մետրանոցների ժամանակ Ալբերտոն իրացրել է իր հարվածը, սակայն նրա թիմը զիջել է ռուսներին։

## Ձեռքբերումներ
* Եվրոպայի մինչև 17 տարեկանների առաջնության եզրափակչի մասնակից (1)՝ 2013

## Ծանոթագրություններ

## Արտաքին հղումներ
* Ֆուտբոլիստի էջը figc.it կայքում  
* 
* 
* 

Կատեգորիա:Իտալացի ֆուտբոլիստներ
Կատեգորիա:Կալյարիի ֆուտբոլիստներ
Կատեգորիա:Կոմոյի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Պեսկարայի ֆուտբոլիստներ
Կատեգորիա:Պերուջայի ֆուտբոլիստներ
Կատեգորիա:ՍՊԱԼ-ի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Լեսբոս (նոմոս)

**Լեսբոսի նոմոս** (), տարածաշրջանային միավոր կամ նոմոս Հունաստանի Հյուսիսային Եգեյան կղզիներ պերիֆերիայում։

Նոմոսի վարչական կենտրոնն ու խոշորագույն քաղաքը Միտիլինին է։ Տարածաշրջանային միավորն ներառում է Եգեյան ծովի Լեսբոս, Լեմնոս և Այոս Էֆստրատոս կղզիները։

## Աշխարհագրություն
Լեսբոսի տարածաշրջանային միավորը կենտրոնական դիրք է գրավում Հունաստանի Հյուսիսային Եգեյան կղզիներ երկրամասի տարածքում՝ ընդհանուր հաշվով տեղակայված լինելով երկրի հյուսիսարևելյան հատվածում։ Ներառում է 22 դիմոսներ՝ այդ թվում և Միտիլինի քաղաքը։ Զբաղեցնում է 2154 կմ քառակուսի տարածք։

## Բնակչություն
Ըստ 2001 թվականի մարդահամարի տվյալների՝ Հյուսիսային Եգեյան կղզիներ երկրամասի Լեսբոս տարածաշրջանային միավորի բնակչությունը կազմում է 109 118 մարդ։

Բնակչության խտությունը կազմում է 50,7 մարդ/կմ քառ.: Նոմոսի բնակչության հիմնական մասը հույներն են, որոնք դավանում են հույն ուղղափառություն։

Բնակչության հիմնական զբաղմունքը ձկնորսությունն ու սպասարկման ոլորտն է։

## Տես նաև
*Լեսբոսի քարացած անտառ

## Ծանոթագրություններ

Կատեգորիա:Հյուսիսային Եգեյան կղզիներ պերիֆերիայի նոմոսներ
Կատեգորիա:Հունաստանի նոմոսներ
Հասան Բանդե

**Հասան Բանդե** (, ), բուրկինացի պրոֆեսիոնալ ֆուտբոլիստ։ Ներկայումս հանդես է գալիս Այաքսի և Բուրկինա Ֆասոյի ազգային հավաքականի կազմում։ Խաղում է հարձակվողի դիրքում։

## Ակումբային կարիերա
### Մեխելեն
Պրոֆեսիոնալ ֆուտբոլիստի կարիերան Բանդեն սկսել է Մեխելենում։ Իր դեբյուտը նշեց 2017 թվականի օգոստոսի 19-ին՝ Անտվերպենի դեմ խաղում։ Նա փոխարինման մտավ հանդիպման 76-րդ րոպեին և գոլի հեղինակ դարձավ 11 րոպե անց։ Սեպտեմբերի 23-ին Բանդեն դուբլ ձևակերպեց Սենտ Տրյուդենի դեմ խաղում՝ օգնելով իր թիմին հաղթել 2-0 հաշվով։ Հոկտեմբերի 28-ին նա գոլ խփեց Զյուլտե Վարեգեմի դեմ խաղում, սակայն Մեխելենը պարտվեց 2-1 հաշվով։ Դեկտեմբերի 20-ին Բանդեն հեռացվեց խաղադաշտից Բրյուգգեի դեմ խաղում՝ կարմիր քարտ ստանալով հանդիպման ավելացված ժամանակում։ 2018 թվականի փետրվարի 4-ին նա գոլի հեղինակ դարձավ Անդերլեխտի դեմ խաղում, իսկ հանդիպումն ավարտվեց 2-2 հաշվով։ Մեխելենի կազմում Բանդեն անցկացրեց 27 հանդիպում՝ դառնալով 12 գոլի և 2 գոլային փոխանցման հեղինակ։

### Այաքս
2017 թվականի դեկտեմբերի 4-ին Բանդեն 5 տարվա այմանագիր կնքեց Այաքսի հետ՝ թիմին միանալով 2017-18 մրցաշրջանից հետո։

## Միջազգային կարիերա
Իր դեբյուտը Բուրկինա Ֆասոյի ազգային հավաքականում Բանդեն նշեց 2017 թվականի նոյեմբերի 14-ին՝ Կաբո Վերդեի դեմ խաղում։ 2018 թվականի մայիսի 27-ին՝ Կամերունի դեմ ընկերական խաղում նա դարձավ գոլային փոխանցման հեղինակ՝ օգնելով իր թիմին հաղթել 1-0 հաշվով։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 20-ի դրությամբ*

### Միջազգային վիճակագրություն
*2018 թվականի օգոստոսի 20-ի դրությամբ*

## Ծանոթագրություններ

## Արտաքին հղումներ
* Բանդեն transfermarkt-ում
* Բանդեն soccerbase.com-ում
* Բանդեն WhoScored.com կայքում
* Բանդեն Մեխելենի պաշտոնական կայքում 
* Բանդեն Այաքսի պաշտոնական կայքում

Կատեգորիա:Այաքսի ֆուտբոլիստներ
Կատեգորիա:Բուրկինա Ֆասոյի հավաքականի ֆուտբոլիստներ
Կատեգորիա:Բուրկինա Ֆասոյի ֆուտբոլիստներ
Կատեգորիա:Մեխելենի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
God Is a Woman

**«God Is a Woman»** (), ամերիկացի երգչուհի Արիանա Գրանդեի սինգլը նրա չորրորդ ստուդիական ալբոմի՝ *[[Sweetener]]*-ի համար։ Երգը թողարկվել է 2018 թվականի հուլիսի 13-ին Republic Records լեյբլում։

## Պատմություն
«God Is a Woman» անվանումը առաջին անգամ ցուցադրվում է «No tears left to cry» սինգլի տեսահոլովակում, որում թվարկվել է նաև գալիք ալբոմի երգացանկը։ 2018 թվականի մայիսի 1-ին Գրանդեն հաստատել է երգի անունը *[[The Tonight Show Starring Jimmy Fallon]]* հաղորդման ժամանակ։ Հունիսի 27-ին Գրանդեն հայտնել է, որ երգը կդառնա գալիք ստուդիական ալբոմի պաշտոնական երկրորդ սինգլը։ Այն ի սկզբանե անոնսացվել է Թվիթերի նրա կայքէջի միջոցով, ասելով, որ երգի թողարկումը կկայանա հուլիսի 20-ին։ Սակայն, հետո երգչուհին որպես թողարկման ամսաթիվ ասել է՝ հուլիսի 13-ը։

«God Is a Woman» երգը է հիփ հոփ և փոփ ոճերի երաժշտություն է, թրեփի և ռեգիի ազդեցությամբ։ *[[Time (magazine)|Time]]* ամսագիրը բնութագրել է երգը որպես կրքի հանդիսավոր հրավառություն, որում Գրանդեի ձայնը լսվում է որպես երգչախումբ, բայց նա մենակ է երգում։ Երգի ընթացքում Գրանդեն լիրիկական կերպով ներառում է թեմաներ, որոնք ընդգրկում են նրա կանացիությունը, սեքսուալությունը և հոգևորությունը։

Երգը ստացել է դրական արձագանքնե երաժշտական քննադատների և համացանցային հրատարակությունների կողմից՝ Mike Nied-ը   *[[:en:Idolator (website)|Idolator]]* հրատարակությունից, Bryan Rolli-ն *[[Forbes]]* ամսագրից («ամառվա լավագույն երգերից մեկը, եթե ոչ ամբողջ տարվա», *[[:en:V (American magazine)|V Magazine]]* («չափազանց փայլուն թրեք»)։

## Երաժշտական տեսահոլովակ
Տեսահոլովակը նկարահանվել է Դեյվ Մեյերսի կողմից, իսկ նրա պրեմիերան եղել 2018 թվականի հուլիսի 13-ին Vevo ալիքով։ Տեսահոլովակը վիզուալիզացնում է ամպերով լցված ետնապատկերը, որը հետո անցնում է տիեզերական դրվագի, որը ավարտվում է երգչուհու նկարով։ Տեսահոլովակը հակահարված է տալիս «Սարսափելի օրվանը», Միքելանջելոյի Ադամի արարումը ֆրեսկոյում (որտեղ Արիանան Հայր Աստծո դերում է), Հռոմուլոսի և Հռեմոսի հետ և հին հունական դիցաբանությունում։

## Ձայնագրման մասնակիցներ
Tidal-ի տվյալներով։

* Արիանա Գրանդե — վոկալ, հեղինակ
* Մաքս Մարտին — ձայնագրություն, ծրագրավորում
* Ilya – ձայնագրություն, ծրագրավորում, ստեղնաշարային, բաս, հարվածային, կիթառ
* Rickard Goransson – կիթառ, ձայնագրություն
* John Hanes – միքսացիայի ձայնային ինժեներ
* Sam Holland – ձայնային ինժեներ
* Jeremy Lertola – ձայնային ռեժիսորի օգնական
* Cory Bice – ձայնային ռեժիսորի օգնական
* Serban Ghenea – միքսացում

## Հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:2018 երգեր
Կատեգորիա:Արիանա Գրանդեի երգեր
Կատեգորիա:Ֆեմինիստական երգեր
ՄԱԿ-ի եվրոպական մոդել

200px|thumb
**Միավորված ազգերի եվրոպական մոդել** (EuroMUN), ուսանողների կողմից կազմակերպվող ամենամյա գիտաժողով, որի ընթացքում մասնակիցները վերարտադրում են ՄԱԿ-ի մարմինների և համաշխարհային քաղաքականության այլ ընտրված ֆորումների աշխատանքը։

Համաժողովը տեղի է ունենում ամեն տարի մայիսին մաաստրիխտական ցուցահանդես-կոնֆերենց կենտրոնում (MECC) Մաաստրիխտում, Նիդերլանդներում։ Համաժողովը կազմակերպվում է Միավորված ազգերի կազմակերպության Մաաստրիխտի Ուսանողական միության կողմից։

## Պատմություն
Առաջին համաժողովը կազմակերպել են մի խումբ արտասահմանցի ուսանողներ 2008 թվականին։ Դրանից հետո ՄԱԿ-ի եվրոպական մոդելը (EuroMUN) դարձավ Եվրոպայում ՄԱԿ-ի համաժողովի՝ համալսարանական մակարդակի մեծությամբ երկրորդ մոդելը։ ՄԱԿ-ի Եվրոպական մոդելը կազմակերպվում և անցկացվում է գիտական տարբեր բնագավառների և ոլորտների ներկայացուցիչ օտարերկրյա ուսանողների խմբի կողմից։ Հիմնականում կազմակերպվում է Մաաստրիխտի համալսարանի ուսանողների կողմից։

2011 թվականին ՄԱԿ-ի եվրոպական մոդելին մասնակցել է 53 ազգության շուրջ 550 մասնակից աշխարհի ավելի քան 110 բուհերից և համալսարաններից։

## Ձեռքբերումներ
* EuroMUN 2008, առաջին համաժողովը տեղի է ունեցել Մաաստրիխտի համալսարանի շենքում։
* EuroMUN 2010, մասնակիցների թվի կտրուկ աճի արդյունքում համաժողովը տեղափոխվեց Մաաստրիխտի ցուցահանդեսների և կոնֆերանսների կենտրոն (MECC):
* EuroMUN 2011, համաժողովի հիմնական զեկուցողը Ֆրանս Թիմմերմանսն էր (Frans Timmermans)։ Նա Լիմբուրգում Իսրայելի Պատվավոր հյուպատոս Բենուա Ուեսլիի (Benoit Wesley) հետ միասին հանդիպել է Միացյալ Իսրայելի պատվիրակության հետ, որպեսզի ցույց տա, որ մշակութային բազմազանության նկատմամբ համբերատարության և հանդուրժողականության կարելի է հասնել ամենուր։

## Տես նաև
* ՄԱԿ-ի մոդել - Model United Nations

## Ծանոթագրություններ

## Արտաքին հղումներ
* Պաշտոնական կայք 
* ՄԱկ-ի Մաաստրիխտի համալսարանի ուսանողական ասոցիացիայի կայք

Կատեգորիա:Կոնֆերանսներ
Կատեգորիա:ՄԱԿ-ի ծրագրեր
LC9 (խումբ)

**LC9** (հանգըլ՝ 엘씨나인), հարավկորեական փոփ խումբ, կազմակերպվել է *Nega Network*-ի ղեկավարության ներքո։ Սկզբում խումբը կազմված էր վեց հոգուց, սակայն Էդենը հեռացել է, որպեսզի շարունակի ուսումը։ Նրանց անունը՝ *LC9*,  կապված է «Լիգա մրցույթ  № 9»-ի հետ։ Նրանք իրենց նորամուտը կատարել են 2013 թվականի մայիսի 9-ին «MaMa Beat»-ի հետ *Mnet M! Countdown*-ում։ Հենց նույն օրը թողարկվել է երաժշտական տեսահոլովակ։

2016 թվականի հունվարի 23-ին խմբի լեյբլը հայտարարել է *LC9*-ի լուծարման մասին։ Նրանց պայմանագիրը չի գործում արդեն 2015 թվականի դեկտեմբերի 21-ից, որը հանգեցրել է խմբի գործունեության ավարտին։

## Պատմություն
### 2013-15՝ գործունեության սկիզբ
Ապրիլին *Nega Network*-ը հայտարարել է որ նրանք պատրաստվում են տղաների խմբի դեբյուտին, ամենասկզբից անունը որոշվել էր *Brown Eyed Boys*, մտածված է եղել նրանց լեյբլ-գործընկեր *Brown Eyed Girls*-ի կողմից։ Մի շարք անոնսներից հետո, որոնք ներկայացնում են ամեն մասնակցին, խումբը պաշտոնապես դեբյուտ ունեցավ որպես *LC9*, 2013 թվականի մայիսի 9-ին իր առաջին *Skirmish* մինի ալբոմով, «MaMa Beat» գլխավոր սինգլով *Mate Gain*-ի հովանի ներքո ։ Հենց նույն օրը, *LC9*  անցկացրեց դեբյուտային փուլ *Mnet M! Countdown*-ում։

### 2016՝ կազմացրում
2016 թվականի հունվարի 23-ին *Nega Network * տեղեկացրեց, որ պայմանագիրը խմբի հետ ավարտվել է անցած տարվա դեկտեմբերի 21-ին։ Ոչ ոք չվերահսկեց իր պայմանները, և դրա արդյունքում լուծարվեց խումբը։

## Անդամներ
* Ռասա (Փաք Գու Նու, հանգըլ՝ 박건우), գլխավոր, վոկալիստ, ռեփեր
* Ջիհու (Կիմ Ջոն Հու, հանգըլ՝ 김종효), վոկալիստ, ռեփեր
* Քինգ (Դոն Ու Սոկ, հանգըլ՝ 동우석), վոկալիստ
* Ջուն (Փաք Ջուն Յոն, հանգըլ՝ 박준영), ռեփեր
* Աո (Կան Ջյոն Սու, հանգըլ՝ 강현수), վոկալիստ, ռեփեր
* Էդեն (Փաք Հյոն Ջին, հանգըլ՝ 박형진), ռեփեր

## Փաստեր
Ֆան ակումբի պաշտոնական անվանումը՝ Love Beat։

Էդենը ծնվել է Կորեայում, բայց երբ լրացել է նրա հինգ տարին, ընտանիքի հետ տեղափոխվել է Կանադա։ Նա մեծացել է այնտեղ, և նրա միջազգային անունն է Կառլոս, բայց հետո նա դա փոխարինել է Ջեդուով։ Նոխկինում եղել է ուլցանգ։

Էդենը դուրս է եկել խմբից և գնացել է Կանադա՝ սովորելու։

Ռասան ավարտում է իր պարտադիր զինվորական ծառայությունը։ Նա կատարել է Կիմ Յուն Ա-ի  երգը*I Can See Your Voice 3*-ում։ Քինգը և Ջիհուն հանդես են գալիս նոր *Circus Crazy* խմբում՝ որպես Dingo և KI-ZO:

## Սկավառակագրություն
### Մինի ալբոմներ

### Սինգլներ

## Տեսագրություն
### Երաժշտական տեսահոլովակներ

### Մասնակցություն տեսաոլովակների նկարահանումներին

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Հարավկորեական երաժշտական խմբեր
Սաբինա Ազեմա

**Սաբինա Ազեմա** (, ), ֆրանսիացի դերասանուհի։

## Վաղ տարիներ
Ազեման ծնվել է 1949 թվականի սեպտեմբերի 20-ին Փարիզում, փաստաբանի ընտանիքում։ Ունի երկու քույր։ Արդեն վաղ տարիքում հետաքրքրվել է դերասանական արվեստով և դպրոցական տարիներին հաճախել է սեմինարների Ֆրանսուա Ֆլորիաի մոտ՝ Կառնոյի լիցեյում, ով հետագայում բացել է հայտնի դերասանական ստուդիա՝ Cours Florent անունով։ Իսկ ավելի ուշ օտար (անգլերեն) լեզուն բարելավելու համար կրթություն է ստացել Անգլիայում, որտեղ էլ ծանոթացել է իր ապագա ամուսնու՝ Միշել Լինգլենի հետ։

20 տարեկան հասակում Ֆրանսիա վերադառնալուն պես՝ կրթությունը շարունակել է Բարձրագույն ազգային դրամատիկ արվեստների կոնսերվատորիայում (Conservatoire national supérieur d’art dramatique), որտեղ և ծանոթացել է Ժան Պոլ Բելմոնդոյի և Միշել Բուկի հետ։ 1974 թվականին Ելիսեյան թատրոնում (Théâtre des Champs-Élysées) կայացել է նրա առաջին բեմական դեբյուտը Տորեադորովների վալսում (La Valse des toréadors) Ժանա Անույաի և Լուի դե Ֆյունեսի ստեղծագործության հիման վրա։ Մինչ 80-ական թվականները նա առավելապես հայտնի էր որպես թատրոնի դերասանուհի։

## Նորամուտը ֆիլմում
27-ամյա Ազեմայի համար նորամուտը եղավ Ժորժ Լոտների «Էլ տեղ չկա գնալու» (On aura tout vu) ֆիլմում երկրորդական դեր ստանալ, որտեղ նա խաղում է Պիեռ Ռիշարի և Միու Միուի հետ միասին։ Հաջորդ տարի փոքրիկ դեր է ստանում «Ժանեկագործուհի» () դրամատիկ ֆիմում։

Հաջորդ մի քանի տարին նա խաղացել է հեռուստատեսությունում, ապա ռեժիսոր Ալեն Ռենեն նրան հրավիրեց նկարահանվել «Կյանքը վեպ է» (La Vie Est Un Roman) ֆիլմում, որում նա ստանձնեց երկրորդական դեր, որի համար նա առաջադրվել է Ֆրանսիայում գլխավոր կինեմատոգրաֆիական մրցանակի՝ «Սեզար»-ի համար։

## Հայտնի դերեր
Սաբինա Ազեման ստացել է «Սեզար» Բերտրան Տավեռնիեի «Կիրակին գյուղում» (Un dimanche à la campagne) ֆիլմի համար, ապա նկարահանվել է ամուսնու՝ Ալենե Ռենի ֆիլմերում, այդ թվում՝ «Մելոդրամա» (1987) (երկրորդ «Սեզարը» լավագույն կանացի դեր համար), «Ծխել/չծխել» (1992), «Միայն ոչ շուրթերին» (2003) և «Վայրի խոտեր» (2009) ֆիլմերում։

## Փաստեր
1998 թվականից մինչև 2014 թվականը ամուսնացած է եղել հայտնի ռեժիսոր Ալեն Ռենեի հետ՝ մինչ նրա մահը՝ 2014 թվականի մարտի 1-ը։

2015 թվականին գլխավորել է ժուրիի կազմը՝ «Ոսկյա տեսախցիկ» կինոփառատոնի ժամանակ։

## Ֆիլմեր

## Ծանոթագրություններ

Կատեգորիա:«Սեզար» մրցանակի դափնեկիրներ
Կատեգորիա:Դերասանուհիներ այբբենական կարգով
Կատեգորիա:Ֆրանսիացի դերասանուհիներ
Կատեգորիա:Ֆրանսիացի կին կինոռեժիսորներ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոդերասանուհիներ
Ճառընտիր (4677)

**Ճառընտիր** (4677), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4677 թվի տակ։ Ձեռագիրը գրվել է 15-րդ դար Խաչատուր գրիչի կողմից ։ Ստացողը եղել է Դանիել քահանան։ Գրված է թղթի վրա, որը ունի 46x29 չափս։ Ձեռագիրը կազմված է 451 թերթից։ Գրված է երկսյուն, բոլորգրով։ Կազմը՝ կաշեպատ տախտակ, աստառը՝ դեղին կտավ։ Հիշատակարաններ գրչի՝3բ, 176ա, 295ա, 370բ, 417ա և այլուր հետագայի՝ 68բ (17-րդ դար, 1659, 1883 թթ.), 59բ (1734թ.), 163բ (1868,1883թ.):

## Բովանդակություն
* Ճառք, Խրատք (Ոսկեբերան, Անանիա վրդ., Եփրեմ, Եղիշէ, Յովհ. Մանդակունի, Բարսեղ Կեսարացի, Զաքարիա կաթողիկոս, Եւսերիոս Կեսարեցի, Սարգիս Շնորհալի, անանունք),
* Ներբողեանք (Ներսես Շնորհալի, Եփրեմ)
* Տեսիլք Սահաայ, Յովհ. Գառնեցւոյ,
* Գր. Աստուածարանի ի ժողովոյն Քաղկեդոնի
* Յովհ. Երուսաղէմացւոյ Պատմութիւն վարուց Ոսկեբերանի,
* Ի գրոց Կոչումն ընծայութեան Կիւրզի Երուսաղեմացւոյ,
* Ի Ղուկասու Մեկնութենէն Իզնատիոսի,
* Պտմութիւն Հացունեաց խաչին,
* Գիւն խաչին,
* Դաշանց թուղթ,
* Պատմութիւն Յովսեփայ Գեղեցիկի,
* Մեկնութիւնք ընթերցուածոց,
* Վարք և վկայարանութիւնք։

## Ծանոթագրություններ

Կատեգորիա:Մատենադարանի ձեռագրեր
Նեմեյան առյուծ

**Նեմեյան առյուծ** (), հրեշավոր առյուծ հին հունական դիցաբանության մեջ, որը հանդիսանում է հարյուրգլխանի ահռելի հրեշ Տիփոնի և Եքիդնայի որդին։ Ըստ առասպելի՝ նեմեյան առյուծը երկիր է ուղարկվել Զևսի ապօրինի որդու դեմ չարացած Հերա աստվածուհու կողմից։ Վերջինս իշխել է Ապեսանտա, Նեմեա և Թրետա երկրամասերում։ Հին պատմիչներ Հերոդոտոսն ու Անաքսագորասը գրում են այն մասին, որ նեմեյան առյուծը իջել է լուսնից։

Առասպելական առյուծը բնակվել է Նեմեա քաղաքի շրջակայքում գտնվող լեռներում։ Կատաղի առյուծը մոլեգնության ժամանակ ամայացնում էր Նեմեա քաղաքի ողջ շրջակայքը և ոչ ոք չէր հանդգնում այդ կողմերում բնակություն հաստատել։ Մոտավոր կարելի է եզրակացնել, որ նեմեյան առյուծը հաստատված է եղել Պելոպոնես թերակղզում՝ Միկենեի և Նեմեայի միջև ընկած տարածությունում։

## Հերակլեսի առաջին սխրագործություն
Միկենյան արքա Էվրիսթևսի մոտ ծառայելու ժամանակ Հերակլեսն իրագործել է իր նշանավոր տասներկու սխրագործությունները։ Հերակլեսին ուղղված հույն թագավորի առաջին հանձնարարությունը լինում է Նեմեյան առյուծի որսը։ Հրեշն ապրում էր առեղծվածային քարանձավում, որն ուներ ընդամենը երկու ելք։ Հրեշին բռնելու համար Հերակլեսը նախ քարերով փակում է առաջին ելքը, իսկ երբ մթնշաղի մեջ երևում է առյուծը, նա բռնկվում է գոտեմարտի։ Սկզբում Զևսի որդին փորձում է խոցել առյուծին, սակայն ձախողվում է և ստիպված է լինում պայքարել դեմ առ դեմ։ Շուտով նա հարձակվում է հրեշի վրա և խեղդում նրան, իսկ կենդանու մաշկն իր հետ բերում է Միկենք՝ որպես առաջադրանքի կատարման և սեփական հզորության ապացույց։

Ըստ Թեոկրիտոսի՝ սկզբում Հերակլեսն առյուծի ուղղությամբ երկու նետ է բաց թողնում, սակայն վրիպում է, որից հետո առասպելական հերոսը մահակով հզոր հարված է հասցնում առյուծի գլխին, որից հետո էլ սպանում է վերջինիս։ Հերակլեսի այս սխրագործործության պատվին շանթարձակ Զևսը երկնքում ստեղծում է առյուծի համաստեղությունը։

## Տես նաև
* Հերակլեսի սխրագործություններ
* Առյուծի համաստեղություն

## Ծանոթագրություններ

Կատեգորիա:Կատաստերիզմներ
Կատեգորիա:Հերակլես
Կատեգորիա:Հին հունական դիցաբանության հրեշներ
Մեկնութիւն սաղմոսաց (4679, Ներսես Լամբրոնացի)

**Մեկնութիւն սաղմոսաց, Ներսես Լամբրոնացի** (4679), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4679 թվի տակ։ Ձեռագիրը գրվել է 13-րդ դարում Խաչատուր գրիչի կողմից [ենթադրաբար] Արճիշում։ Ստացողը եղել է Դավիթ Բարունապետն։ Գրված է թղթի վրա, որը ունի 49x34  չափս։ Ձեռագիրը կազմված է 545 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ լուսանցազարդ ստվարաթուղթ։ Հիշատակարաններ գրչի՝ 152բ, 216բ, 283բ, 347ա, 407ա, հետագայի՝ 469բ (1904թ.):

## Ծանոթագրություններ

Կատեգորիա:Մատենադարանի ձեռագրեր
Յովաննա (երգչուհի)

**Յովանա** (ի ծնե **Իոանա Ֆասու Կալպակսի** (, ), հույն երգչուհի և գրող, Եվրատեսիլ 1965 երգի մրցույթում Շվեյցարիայի ներկայացուցիչ։ Ճանաչված հույն նկարիչ Կոստատ Ֆասոսի դուստրը։

## Կենսագրություն
Աթենքում ավարտելով երաժշտական ակադեմիայի օպերային երաժշտության բաժինը, երգչուհին որոշում է սկսել փոփ կատարողի կարիերա։ 1950-ական թվականներին սկսում է մասնակցել երաժշտական փառատոներին, ինչպես տեղական, այնպես էլ ուրիշ երկրներում։ Առավել հայտնի է դառնում Խորհրդային միության տարածքում, հատկապես Վրաստանի ԽՍՀ-ում։

1965 թվականին Յովանան մասնակցում է Շվեյցարիայում կայանալիք Եվրատեսիլի մասնակցի ընտրության մրցույթին։ Կատարում է *«Non, à jamais sans toi»* () երգը, և ընտրվում որպես երկրի ներկայացուցիչ Եվրատեսիլի տասերորդ մրցույթում, որը կայանալու էր Նեապոլում։ Երգը կատարվել է վերջում և զբաղեցրել ութերորդ հորիզոնականը՝ տասնութից։

Յովանան շարունակում է հանդես գալ ելույթներով հիմնականում Հունաստանում և Գերմանիայում՝ մինչև 1980-ական թվականները, երբ որոշում է նվիրվել գրական ստեղծագործություններին։ Նա լույս է ընծայում բանաստեղծությունների ժողովածու, իսկ 1986 թվականին հրապարակում է իր առաջին վեպը՝ «Άντε γεια» վերնագրով (), որը Հունաստանում ճանաչվում է բեսթսելեր և որի հիման վրա նկարահանվում է ֆիլմ։ Նա այժմ հրապարակել է արդեն յոթ գրական աշխատանքներ, որոնցից մի քանիսը նույնպես հարմարեցվում են հեռուստատեսությանը։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Թբիլիսիի պատվավոր քաղաքացիներ
Կատեգորիա:Հույն գրողներ
Կատեգորիա:Հույն երաժիշտներ
Կատեգորիա:Հույն երգչուհիներ
Կատեգորիա:Շվեյցարիայի մասնակիցները Եվրատեսիլ երգի մրցույթում
Դեմիան Բիչիր

**Դեմիան Բիչիր Նախերա** (, , ), մեքսիկացի դերասան, ներկայացվել է «Օսկար» մրցանակի Քրիս Վայցի «Ավելի լավ կյանք» (2011) դրամայում հոգատար հայր Կառլոս Գալինդոյին մարմնավորելու համար։

## Կենսագրություն
Դեմիան Բիչիրը ծնվել է 1963 թվականի օգոստոսի 1-ին Տորրենոնի Կոաուիլա նահանգում, դերասան Ալեքսանդրո Բիչիրի և նրա կնոջ՝ Մարիկրուս Նախերի ընտանիքում։ Բրունո և Օդեսեո եղբայրների հետ միասին, որոնք նույնպես դարձել են դերասաններ, Դեմիանը սովորել է Մեխիկոյում Ֆրանցիսկո Մեդինի անվան տարրական դպրոցում։ Դերասանական առաջնելույթը Բիչիրը կատարել է «Ռինա» դրամատիկ հեռուստասելիալում, որտեղ 14-ամյա դերասանը մարմնավորել է Խուանիտոյի դերը։ Մինչև 1985 թվականը ներառյալ Բիչիրը խաղացել է միայն հեռուստասերիալներում։

Այն հարցին թե ինչու է նա դարձել դերասան, Բիչիրը պատասխանել է՝

1985 թվականին Դեմիան Բիչիրը առաջին անգամ նկարահանվել է մեծ կինոյում՝ «Ճամփորդություն դրախտում» լիամետրաժ դրամայում մարմնավորելով Չայայի դերը։ Այնուհետև հետևում է ոչ մեծ դեր «Քոլոնիալ հոթել» և «Զղջացողը» ֆիլմերում։ Խորխեի վերամարմնավորումը «Կարմիր դագաղ» դետեկտիվ թրիլլերում դերասանին բերեց ճանաչում իր հայրենիքում, իսկ ֆիլմը դարձել է 11 «Արիել» մրցանակների դափնեկիր։

Բիչիրի ամենահաջող դերերից մեկը Թոմասն է «Կիրք, ամոթ և արցունքներ» (1999) ֆիլմում, որի համար դերասանը կրկին առաջադրվել է «Արիել» մրցանակի։ 2003 թվականին Բիչիրը դարձել է MTV Movie Awards մրցանակի դափնեկիր, որը տրվում է մեքսիացի դերասաններին։ Դեմիանին արձանիկն ստացել է բռնցքամարտիկ Մեննի դերը «Աստծուց ոչ մի նորություն» կատակերգության մեջ կատարելու համար։

2011 թվականը դարձել է Բիչիրի կարիերայի համար նշանակալից. դերասանը վերամարմնավորել է սիրող և հոգատար Կառլոս Գալինդո հոր դերը Քրիս Վայցի «Ավելի լավ կյանք» դրամայում։ 2012 թվականի հունվարի 24-ին Ամերիկյան կինոարվեստի և գիտության ակադեմիայում հայտարարվել են «Օսկար» մրցանակի առաջադրվածների անունները, որոնց թվում էր նաև Դեմիան Բիչիրը, արձանիկի համար պայքարում էին Գարի Օլդմենը, Ջորջ Քլունին, Բրեդ Փիթը և Ժան Դյուժարդենը։ Ըստ Բիչիրի՝ նա ցնցված էր իր առաջադրմամբ և կարծում էր, որ այն չէր լինի, եթե Քրիս Վայցը չլիներ ֆիլմի ռեժիսորը։ Ուշագրավ է, որ Բիչիրը եղել է առաջին մեքսիկացի դերասանը, որն առաջադրվել է «Օսկար» համար։

## Ֆիլմագրություն

## Ծանոթագրություններ

## Արտաքին հղումներ
* Մանրամասն կենսագրություն 

Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Կատեգորիա:Մեքսիկացի դերասաններ
Կատեգորիա:Մեքսիկացի կինոդերասաններ
Շառլ Ռոլեն

**Շարլ Ռոլեն** (, ), ֆրանսիացի պատմաբան և մանկավարժ։

## Կենսագրություն
մինի|աջ|230px|«Հռոմեական պատմության» տիտղոսաթերթը

Կաշեգործի որդի է, իր ունակությունների շնորհիվ և ծանոթ միաբանի օգնությամբ կրթաթոշակ է ստացել Պլեսսիի քոլեջում, Սորբոննայում ուսումնասիրել է աստվածաբանություն և ձեռնադրվել վանական։ 1684 թվականին նա սկսել է դասավանդել՝ փոխարինելով իր ուսուցիչ Մարկ Էրսանին։ 1687 թվականին քոլեջում նշանակվել է  հռետորաբանության պրոֆեսոր, իսկ 1688 թվականին Թագավորական քոլեջում դարձել է ճարտասանության պրոֆեսոր։ 1694 թվականին ընտրվել է Փարիզի համալսարանի ռեկտոր։ 1696 թվականից նա ղեկավարել է Բովեի քոլեջը։ Ռոլենը եղել է Գրերի և գեղեցիկ բանահյուսության ակադեմիայի անդամ։

Որոշ ժամանակ նա ենթարկվել է հալածանքների, որոնց պատճառը եղել է յանսենիստների հետ մտերմությունը և Unigenitus կոնդակին դեմ լինելը։ Կրոնական համոզմունքների պատճառով նա զրկվել է ռեկտորությունից, բայց 1719 թվականին կրկին վերընտրվել է։

Նա իր կյանքի վերջին տարիները նվիրել է գրական գործունեությանը` աշխատելով կրթության և պատմության բնագավառում։ Ուսուցիչների համար նախատեսված աշխատությունը, որը կոչվում է «Traité des études» (Փարիզ, 1726-1731), նա սկսել է գրել 59 տարեկան հասակում։ 67 տարեկան հասակում Ռոլին սկսել է գրել «Հին պատմություն» աշխատությունը (Փարիզ, 1730-1738, 13 հատոր) և 76 տարեկանում` «Հռոմեական պատմությունը» (1738, 9 հատոր)։

«Traité des études»-ում նա ներկայացրել է հումանիտար գիտությունների ուսումնասիրության նոր միջոցներ, հետևողականորեն քննել լեզվաբանություն, պոեզիա, հռետորաբանություն, պերճախոսություն, պատմություն և փիլիսոփայություն։ Նոր մոտեցումը դարձել է ձգտում դպրոցական ուղեցույցները ոչ թե լատիներեն, այլ ֆրանսերեն լեզվով ստեղծելու, ինչպես նաև հայրենական պատմության դասավանդմանն ավելի շատ ժամանակ հատկացնելու առաջարկություններ։ Շառլ Ռոլենի գիրքը շարադրվել է այդ ժամանակի համար բացառիկ լեզվով, որը դրական է գնահատվել Վոլտերի կողմից։

«Հին պատմության» և «Հռոմենական պատմության» հեշտ գրելակերպը, հետաքրքրականությունը և շարադրանքի կապակցվածությունը տարբերվում են, թեև երկու գրվածքները ներկայացնում են կոմպիլյացիա։ Տեքստի շրջանակներում տեղադրվել են հին աղբյուրների և հեղինակների բազմաթիվ հղումներ և հետևաբար Ռոլենի աշխատանքը մեծ աղբյուրագիտական արժեք ունի։

Ռոլենը, կրճատելով և ավելացնելով ծանոթագրություններ, հրատարակել է նաև Քվինթիլիանուսի «Institutiones»-ը։ Մահից հետո լույս է տեսել նրա նամակների, ելույթների, բանաստեղծությունների «Opuscules» ժողովածուն (Փարիզ, 1771)։ Ռոլենի աշխատանքների ամբողջական ժողովածուի հրատարակումը հետագայում ձեռնարկվել է երկու անգամ` Գիզոյում (30 հ, 1821-1827) և Լետրոննում (30 հ, 1821-1827)։

Ռոլենի «Համաշխարհային պատմությունը» Վասիլի Տրեդիակովսկու կողմից թարգմանվել է ռուսերեն։

## Ծանոթագրություններ

## Աղբյուրներ
* 

Կատեգորիա:Ֆրանսիացի պատմաբաններ
Կատեգորիա:Փարիզի համալսարանի շրջանավարտներ
Կատեգորիա:18-րդ դարի ֆրանսիացի գրողներ
Կատեգորիա:Ֆրանսիացի մանկավարժներ
Կատեգորիա:Ֆրանսիացի թարգմանիչներ
Թոֆիկ Ահմեդով

**Թոֆիկ Ալիևիչ Ահմեդով** (, ), ադրբեջանցի քրեական հեղինակություն, օրենքով գող «Տոֆիկ Բակինսկի» մականվամբ։

## Կենսագրություն
Թոֆիկ Ահմեդովը ծնվել է 1951 թվականի հունիսի 6-ին Բաքվում, 16 տարեկան հասակում դատապարտվել է վատ վարքագծի և զենքի պահպանման համար։  Լինելով բանտում, Ահմեդովը դատապարտվում է ևս երկու անգամ, ընդորում մեկը հենց նույն հոդվածով՝ խուլիգանության և զենքի պահպանման համար։ Բանտում նրան թագադրել են։ Խիստ պատիժ կրելու ժամանակ նա ծանոթացել է այնպիսի գողերի հետ, ինչպիսիք են Տենգեզ Գարցկին («Չիժ») և Վյաչեսլավ Իվանկովը («Յապոնչիկ»)։

1981 թվականին նա դատապարտվեց գողության և թմրանյութերի անօրինական պահման համար։ 1987 թվականին Թոֆիկը դատապարտվեց ևս մեկ անգամ, այս անգամ երեք տարով՝ նարկոտիկներ վաճառելու պատճառով։ Անազատության մեջ ապրել է 18 տարի։ 1991 թվականից Ահմեդով ապրել է Տոլյատիում, որտեղ եղել է հանցավոր խմբի առաջնորդ։ Իրավապահ մարմինների հատուկ գործողություններ անցկացնելու պատճառով Թոֆիկը տեղափոխվում է Ռոստով հետո Մոսկվա։ Մայրաքաղաքում իր ղեկավարության տակ ունեցել է երեք մանրածախ բիզնես, նաև ղեկավարել է տեղի բենզալցակայանները։

2000 թվականին շքամուտքից դուրս գալուց՝ Լյուբլինսկի փողոց, 169, Թոֆիկը ձերբակալվել է Մոսկվայի գլխավոր վարչության աշխատակիցների կողմից։ Բնակարանը ստուգվել է և հայտնաբերվել է 4․52 գր հերոին։ Առաջին հարցաքննության ժամանակ Ահմեդովը ասել է, որ նարկոտիկները իրեն պետք են անձնական օգտագործման համար։

Ունի մեկ աղջիկ՝ Էլինա Ահմեդովան։

Մահացել է։

## Ծանոթագրություններ

## Արտաքին հղումներ
### Վիդեոնյութեր
* Задержание Тофика Бакинского в 2000 г.
* Тофик Ахмедов из оперативной съёмки

Կատեգորիա:Օրենքով գողեր
Դանիլո Դ՚Ամբրոզիո

**Դանիլո Դ՚Ամբրոզիո** (, ), իտալացի ֆուտբոլիստ, իտալական «Ինտեր» ակումբի և Իտալիայի հավաքականի պաշտպան։

Դանիլոյի եղբայրը՝ Դարիոն նույնպես ֆուտբոլիստ է, որը հանդես է գալիս «Սիենա» ակումբի կազմում։

## Ակումբային կարիերա
[thumb|left|190px|Դանիլոն «[Ինտերնացիոնալե|Ինտեր» ակումբի կազմում]]
Դանիլոն «Սալերնիտանա» և «Ֆիորենտինա» ակումբների սան է։ 2008 թվականին նա տեղափոխվել է Սերիա C-ի «Պոտենցա» ակումբ։ Նույն թվականի ամռանը Դանիլոն պայմանագիր է կնքել «Յուվե Ստաբիյա» ակումբի հետ, որտեղ անցկացրել է 2 մրցաշրջան։

2010 թվականին Դանիլոն նոր պայամանգիր է կնքել «Տորինո» ակումբի հետ։ Հունվարի 16-ին՝ «Գրոսետո» ակումբի դեմ խաղի ժամանակ նա կատարել է իր նորամուտը իտալական Սերիա B-ում։ Մարտի 20-ին՝ «Մոդեն» կումբի դեմ խաղի ժամանակ նա խփել է իր առաջին գոլը «Տորինո» ակումբի կազմում։ 2012 թվականին Դանիլոն թիմին օգնել է հասնել մինչև Սերիա A: Օգոստոսի 26-ին՝ «Սիենա» ակումբի դեմ խաղի ժամանակ նա կատարել է իր նորամուտը էլիտայում։ Սեպտեմբերի 30-ին՝ «Ատալանտա» ակումբի դեմ խաղի ժամանակ նա կատարել է իր նորամուտը իտալական Սերիա A-ում։ 2013 թվականին Դանիլոն նշանակվել է թիմի փոխավագ։ Սեպտեմբերի 14-ին՝ «Միլան» ակումբի դեմ խաղի ժամանակ Դանիլոն գոլ է խփել, ինչով թիմին օգնել է հաշիվը պահել ոչ-ոքի։

2014 թվականի սկզբիվ նա տեղափոխվել է «Ինտեր» ակումբ։ Տրանսվրի արժեքը կազմել է 1.5 միլիոն եվրո։ Փետրվարի 2-ին՝ «Յուվենտուս» ակումբի դեմ խաղի ժամանակ նա կատարել է իր նորամուտը նոր թիմի կազմում, երկրորդ խաղակեսում փոխարինելով Ջոնոթանին։ Նա իր առաջին գոլը «Ինտեր» ակումբի կազմում խփել է Եվրոպա Լիգայի շրջանակներում՝ որտեղ մասնակցել է իսլանդական «Ստյարնան», ադրբեջանական «Ղարաբաղ» և ուկրաինական «Դնեպր» ակումների դեմ խաղերի։ 2016 թվականի փետրվարի 20-ին՝ «Սամպդորիա» ակումբի դեմ խաղի ժամանակ՝ «Ինտեր» ակումբի կազմում նա խփել է իր առաջին առաջնությունում։

## Միջազգային կարիերա
2017 թվականի մարտի 28-ին՝ Նիդերլանդների հավաքականի դեմ ընկերական խաղի ժամանակ նա կատարել է իր նորամուտը Իտալիայի հավաքականի կազմում, երկրորդ խաղակեսում փոխարինելով Մատտեո Դարմիանին։

## Ծանոթագրություններ

## Արտաքին հղումներ
* Շկրինիարի պաշտոնական Ֆեյսբուքի էջը
* Շկրինիարի պաշտոնական Ինստագրամի էջը
* Շկրինիարը transfermarkt-ում
* Շկրինիարը soccerbase.com-ում
* Շկրինիարը WhoScored.com կայքում
* Շկրինիարը Ինտերի պաշտոնական կայքում
* Շկրինիարը ՈՒԵՖԱ-ի պաշտոնական կայքում

Կատեգորիա:Ինտեր Միլանի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Յուվե Ստաբիայի ֆուտբոլիստներ
Կատեգորիա:Տորինոյի ֆուտբոլիստներ
Կատեգորիա:Ֆիորենտինայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Սալեռնիտանայի ֆուտբոլիստներ
Հայսմավուրք (4681)

**Հայսմավուրք** (4681), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4681 թվի տակ։ Ձեռագիրը գրվել է 1596 թվականին Խաչատուր Խիզանցի և Ղազար Վրաստանցի գրիչի կողմից  Վանում։ Ծաղկողներ՝ Խաչատուր Խիզանցի, Ղազար Վրաստանցի։ Ստացողը եղել է Խոջա Ատոմն։ Գրված է թղթի վրա, որը ունի  40X28 չափս։ Ձեռագիրը կազմված է 528 թերթից։ Գրված է երկսյուն, բոլորգրով։ Ունի  տերունական 2, կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 7բ, 343ա, 527ա, հետագայի՝ 6բ, 336ա և այլուր (17-րդ դար)։

## Ծանոթագրություններ

Կատեգորիա:Մատենադարանի ձեռագրեր
Թաշա դի Վաշկոնսելուշ

**Թաշա դի Վաշկոնսելուշ** (, ), պորտուգալա-անգլիական ծագմամբ ֆոտոմոդել և դերասանուհի։

## Կենսագրություն
Թաշա դի Վաշկոնսելուշը ծնվել է 1966 թվականի օգոստոսի 15-ին Բեյրա քաղաքում (Մոզամբիկ)։ Աֆրիկայում տեղի ունեցող հասարակական անկարգությունների պատճառով ընտանիքը տեղափոխվել է Կանադա, որտեղ Թաշան բրիտանական Կոլումբիայի համալսարանում սովորել է միջազգային հարաբերություններ։ 1998 թվականին Թաշան ավարտել է Փարիզի դիվանագիտական և ռազմավարական հետազոտությունների կենտրոնը։

Թաշան իր մոդելային կարիերան սկսել է Կանադայում, երբ նրան նկատել է նյույորքցի լուսանկարիչ Սթիվեն Մայզելը, որ կազմակերպել է նրա առաջին «Vogue» ամսագրի շապիկի համար։ Ավելի ուշ նա լուսանկարվել է «ELLE» և այլ  ամսագրերի համար։ Աշխատում է «Nivea» ապրանքանիշի հետ։

Թաշան սովորել է դերասանական վարպետություն Փարիզի «Կուր Ֆլորան» թատերական դպրեցում և խոսքի ու դրամայի կենտրոնական դպրոցում։

1998 թվականին Թաշան կատարել է իր նորամուտը կինոյում։ Առավել հայտնի է «Գործական Ջոնի Ինգլիշ» ֆիլմում մարմնավորած կոմսուհի Ալեքսանդրայի դերով։

2006 թվականին Թաշան մասնակցել է Մոսկվայի XXVIII կինոփառատոնի փակման արարողությանը։

Թաշան Ջուդի Դենչի և Ջիլիան Անդերսոնի հետ միասին Լոնդոնի թագավորական թատրոնում խաղացել է «Հմայված երեկո» բեմադրության մեջ Ռիչարդ Չարլզ Ռոջերսի երաժշտության գալահամերգի ժամանակ, որն անցկացվում էր նեյրոֆիբրոմատոզ ասոցացիային օգնելու նպատակով։

Ներկայում Թաշան աշխատում է Հարավային Աֆրիկայի Նելսոն Մանդելայի մանկական հիմնադրամում, ՅՈՒՆԵՍԿՕ բարի կամքի դեսպան է Բոլիվիայում և Ալժիրում, ինչպես նաև աշխատում է UNAIDS-ի հետ Մոզամբիկում որպես երեխաների իրավունքների համար պայքարող։

## Անձնական կյանք
2009 թվականից ընկերություն է անում երգիչ Բռայան Ֆերիի հետ, ում հետ ծանոթացել է «Կարմիր խաչի» 150- ամյակի միջոցառման ժամանակ։

## Ֆիլմագրություն

## Ծանոթագրություններ

## Արտաքին հղումներ
* 
* Թաշայի պաշտոնական կայք

Կատեգորիա:Բրիտանական Կոլումբիայի համալսարանի շրջանավարտներ
Կատեգորիա:Կանադացի դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Կատեգորիա:Ֆոտոմոդելներ
Ռիկարդո Ավիլա

**Ռիկարդո Գուարդիա Ավիլա** (, ), պանամացի ֆուտբոլիստ, Գեն ակումբի և Պանամայի ազգային հավաքականի կիսապաշտպան։ 2018 թվականի աշխարհի առաջնության մասնակից։

## Ակումբային կարիերա
thumb|left|190px|Ավիլան Պանամայի ազգային հավաքականի կազմում
Ավիլան «Չորիլլո» ակումբի սան է։ 2015 թվականի հունվարի 17-ին Լա չորրեական Ինդերենդետե ակումբի դեմ խաղի ժամանակ Ավիլան կատարել է իր նորամուտը Պանամայի առաջնությունում։ Օգոստոսի 17-ին «Չեպո» ակումբի դեմ խաղի ժամանակ Ավիլան խփել է իր առաջին գոլը՝ «Չորիլլո» ակումբի կազմում։ 2016 թվականի ամռանը Ավիլան վարձավճարով տեղափոխվել է սլովենական «Կոպեր» ակումբ, սակայն առաջնախաղը չխաղալով ետ է վերադարձել։

2017 թվականի ամռանը Ռիկարդոն տեղափոխվել է Բելգիական «Գենտ» ակումբ։

## Կարիերան հավաքականում
2016 թվականի օգոստոսի 11-ին Գվատեմալի հետ ընկերական խաղի ժամանակ Ռիկարդոն կատարել է իր նորամուտը Պանամայի ազգային հավաքականի կազմում։ 2017 թվականի Պանամայի երիտասարդական հավաքականի կազմում Ռիկարդոն ընդգրկվել է իր թիմի կազմում, որպեսզի մասնակցի Հարավային Ամերիկայի երիտասարդական առաջնությանը, որը անցկացվում էր Կոստա Ռիկայում։ Մրցաշարի ընթացքում նա մասնակցել է ԱՄՆ-ի, Սենտ Կիտտս և Նևիսի, Հայիթիի, Հոնդուրասի և Կոստա Ռիկայի հավաքականների դեմ խաղերին։

2018 թվականին Ռինարդոն Ռուսաստանում անցկացող աշխարհի առաջնությանը փոխարինել է Ալբերտո Կինտերոն, ով դուրս էր մնացել մրցությունից Նորվեգիայի դեմ ընկերական խաղի ժանամակ՝ ոտքի կոտրվածքի պատճառով։

2018 թվականին Ռիկարդոն ընդգրկվել է իր թիմի կազմում, որպեսզի մասնակցի Ռուսաստանում կայանալիք աշխարհի առաջնությանը։ Մրցաշարի ընթացքում նա մասնակցել է Անգլիայի և Թունիսի հավաքականների դեմ խաղերին։

## Ծանոթագրություններ

## Արտաքին հղումներ
* 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Պանամայի հավաքականի ֆուտբոլիստներ
Կատեգորիա:Պանամացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Հայսմավուրք (4680)

**Հայսմավուրք** (4680), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4680 թվի տակ։ Ձեռագիրը գրվել է 1579 թվականին Թումայ, Բարսեղ, Յովտնէս Յակոբ գրիչի կողմից։ Ստացողը եղել է Յովհաննէսն։ Գրված է թղթի վրա, որը ունի 41x30 չափս։ Ձեռագիրը կազմված է 614 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։  Կազմը՝ կաշեպատ տախտակ դրոշմազարդ, աստառը՝ կանաչ և կարմիր կտավ։ Հիշատակարաններ գրչի՝ <3ա, 93ա, 99ա, 220ա, 327ա, 484բ, 614ա և այլուր, կազմողի՝ 1ա, հետագայի՝ 3ա, 126բ և այլուր (1669թ.), 614ա (17-րդ դար) 327ա (1866թ.):

## Ծանոթագրություններ

Կատեգորիա:Մատենադարանի ձեռագրեր
Answerphone (Banx & Ranx-ի և Էլլա Էյրի երգ)

**Answerphone** ()՝ երգը ձայնագրվել է կանադական դուետ՝ *Banx & Ranx* և անգլիացի երգչուհի Էլլա Էյրի կողմից, ամերիկացի ռեփեր՝ *Yxng Bane* համագործակցությամբ։ Երգը թողարկվել է 2018 թվականի մարտի 16-ին *Parlophone*-ի կողմից։ Այն զբաղեցրեց 5-րդ հորիզոնականը UK Singles Chart-ում 2018 թվականի մայիսի 25-ին։
Այն համատեղ գրվել է Banx & Ranx-ի, Էլլա Էյրի, Yxng Bane և Shakka-ի կողմից։

## Տեսահոլովակ
Երգին ուղեկցող տեսահոլովակն առաջին անգամ թողարկվել է 2018 թվականի մարտի 16-ին YouTube-ում՝ Banx & Ranx-ի պաշտոնական YouTube-յան ալիքում։

## Երգացանկ

## Չարտեր

## Թողարկման պատմություն

## Ծանոթագրություններ

Կատեգորիա:2018 երգեր
Նախիջևանի պատմության պետական թանգարան

**Նախիջևանի պատմության պետական թանգարան** (), Ադրբեջանի պատմամշակութային, գիտահետազոտական թանգարան։ Հիմնադրվել է 1924 թվականին և այժմ գտնվում է Նախիջևանի Ինքնավար Հանրապետության մայրաքաղաք Նախիջևանում։ Թանգարանի հավաքածուն արտացոլում է Նախիջևանի պատմությունն ու մշակույթը հնագույն ժամանակներից մինչև մեր օրերը։

## Պատմություն
Նախիջևանի պատմության պետական թանգարանը հիմնադրվել է 1924 թվականին։ 1968 թվականին թանգարանը ստացել է պետական կարգավիճակ։ Նախիջևանի պատմության պետական թանգարանի հիմնական գործունեությունը սկսվել է 1969 թվականին։ 1969 թվականի հոկտեմբերին Ադրբեջանական ԽՍՀ Գիտությունների ակադեմիայի պատմության ինստիտուտը կոնֆերանս է անցկացրել Նախիջևանի պատմության պետական թանգարանում։

## Ցուցահանդես
Թանգարանում ցուցադրված են հոգևոր և նյութական մշակույթին, ինչպես նաև քաղաքական պատմությանը, արվեստին և Նախիջևանի քաղաքական կյանքը բնութագրող թանգարանային նմուշներ և հնագիտական իրեր։ Նախիջևանի պատմության պետական թանգարանում պահպանվել են ավելի քան 48,000 ցուցանմուշներ Նախիջեւանի հին պատմության մասին։

Թանգարանի հավաքածուն նվիրված է հին ժամանակներում ներկայիս Նախիջևանի տարածքում բնակված հին ցեղերի պատմությունից մինչև մերօրյա Նախիջևանին։ Թանգարանի նմուշները բազմաբնույթ են՝ պատմական, ազգագրական, հնագիտական, բուսաբանական, կենդանաբանական, կիրառական, հետազոտական և այլն։ Կան որոշ բաժիններ, որոնք առանձին նվիրված են Նախիջևանի արվեստին։

## Տես նաև
* Նախիջևանի Ինքնավար Հանրապետություն
* Ադրբեջանի պատմության թանգարան (Բաքու)
* Նախիջևան (ՆԻՀ)

## Ծանոթագրություններ

Կատեգորիա:1924 հիմնադրումներ Նախիջևանի Ինքնավար Հանրապետությունում
Կատեգորիա:1924 հիմնադրված թանգարաններ
Կատեգորիա:Նախիջևանի Ինքնավար Հանրապետություն